Gerlinde Kaltenbrunner
<s>Gerlinde Kaltenbrunner  je austrijska alpinistkinja.</s><s>U augustu 2011, postala je druga žena u svijetu koja je ispenjala svih 14 osamhiljadaša i prva žena koja je to učinila bez pomoći dodatnog kiseonika ili visokogorskih nosača (solo usponi).</s><s>National Geographic Explorer godine 2012, zbog ovog uspjeha, dodijelio joj je prestižnu nagradu za istraživača godine.</s>

<s>Rođena je 13 decembra 1970. u Kirchdorf an der Krems, Austrija.</s><s>Po obrazovanju je medicinska tehničarka.</s><s>Godine 2007. udala se za njemačkog alpinistu Ralfa Dujmovitsa, sa kojim se srela 2004. godine.</s><s>Sa njim je obavila veliki broj svojih uspješnih uspona.</s><s>Razveli su se 2015.</s><s>Po načinu ishrane je veganka.</s>

<s>Penjanje 
Alpinizmom se počela baviti u ranoj mladosti.</s><s>Sa 13 godina je imala ispenjane sve smjerove u okruženju gdje je živjela.</s><s>Treniranje je nastavila u  Beču, učestvujući u brojnim skijaškim i penjačkim turama.</s><s>U 32-oj godini je ispenjala svoj četvrti osamhiljadaš, Nanga Parbat.</s><s>Tada je odlučila da se profesionalno bavi alpinizmom.</s>

<s>Zajedno sa španjolkom Edurne Pasaban i italijankom Nives Meroi jedna je od samo tri žene koja ima uspone na svih 14 osamhiljadaša.</s><s>Kaltenbrunner je jedina penjala bez dodatnog kisika.</s><s>Uspon na Broad Peak 12. jula 2007, penjala je zajedno sa Edurne Pasaban.</s><s>Od tada se između njih dvije razvio sportski rivalitet u trci za svih 14 vrhova koji je nekoliko godina plijenio pažnju među alpinistima.</s><s>U toj trci učestvovala je koreanka Oh Eun-Sun koja je prva prijavila svih 14 uspona.</s><s>Međutim, njen uspon na Kangchenjunga je osporen jer se naknadnom ekspertizom utvrdilo da se nije popela na vrh za samo nekoliko metara, u čemu ju je spriječilo nevrijeme.</s><s>Oh Eun-Sun je i sama kasnije priznala da nije obavila uspon.</s>

<s>Augusta 2010, Fredrik Ericsson pridružio se Kaltenbrunner prilikom uspona na K2.</s><s>Skliznuo je u dužini od 1.000 m i izgubio život.</s><s>Kalterbrunner je prekinula daljnji uspon.</s><s>Ona je inače imala šest neuspješnih pokušaja uspona na ovaj vrh.</s><s>Tek u sedmom pokušaju, 23. augusta 2011 uspjela se ispenjati, čime je kompletirala svoju listu osamhiljadaša.</s>

<s>Reference</s>

<s>Austrijski planinari
Osvajači Mount Everesta
Osvajači vrhova preko 8.000 m.</s>

